**PROTOCOL DE PARTENERIAT**

privind colaborarea în vederea

efectuării stagiului de pregătire practică a studenților

Părțile semnatare ale prezentului protocolul,

**UNIVERSITATEA NAȚIONALĂ DE ȘTIINȚĂ ȘI TEHNOLOGIE POLITEHNICA BUCUREȘTI – CENTRUL UNIVERSITAR PITEȘTI**, instituție de învățământ superior de stat aflată în coordonarea Ministerului Educației, cu sediul in Piteşti, str. Târgu din Vale, nr. 1 reprezentată legal prin conf. univ. dr. ing. Dumitru CHIRLEŞAN în calitate de Prorector coordonator, numită în continuare **Organizator de practică**

    şi

**Societatea …………………...........**, cu sediul social în……………………………., înregistrată la Registrul Comertului sub nr. ……….., Cod Unic de Înregistrare ……………. reprezentată prin:…………................................................., în calitate de ………………….., denumită în continuare **Partener de practică,**

au convenit la încheierea actualului protocol cu scopul de a reglementa modalitatea de colaborare dintre cele două părți cu privire la pregatirea practică a studenţilor din învăţământul superior tehnic, pe de o parte și cu privire la oricare altă formă de colaborare care este menită să susțină formarea profesională a studenților, în conformitate cu legislația aplicabilă (Legea nr.  258/2007 privind practica elevilor și studenților, Legea nr. 376/2004privind bursele private, împreună cu Instrucțiunile de aplicare a legii/2004 emise de Ministerul de Finanțe, toate în aplicarea Legii nr.199/2023).

**Articolul 1 - Obiectul şi durata contractului de pregătire practică**

(1) Prezentul protocol stabilește cadrul în care se organizează şi se desfăşoară stagiul de pregătire practică în vederea învăţării la locul de muncă, ca parte a programului de pregătire profesională, în vederea dobândirii competenţelor profesionale menţionate în Fişa disciplinei, cea care reprezintă parte integrantă a protocolului.

(2) Perioada pentru care se încheie Protocolul de pregătire practică: ....................................

**Articolul 2- Statutul practicantului**

(1) Practicant este studentul care desfăşoară activităţi practice pentru consolidarea cunoştinţelor teoretice şi pentru formarea abilităţilor, spre a le aplica în concordanţă cu specializarea pentru care se instruieşte.

**Articolul 3 – Drepturile și obligațiile Organizatorului de practică**

(1) Reprezentantul unităţii de învăţământ organizator de practică desemnează un cadru didactic responsabil cu planificarea, organizarea şi supravegherea desfăşurării pregătirii practice a practicantului.

(2) Cadrul didactic desemnat de unitatea de învăţământ împreună cu tutorele desemnat de partenerul de practică se îngrijesc de respectarea tematicii de practică şi competenţele profesionale care fac obiectul stagiului de pregătire practică în conformitate cu Fişa disciplinei.

(3) Cadrul didactic desemnat de unitatea de învăţământ participă la evaluarea competenţelor dobândite de practicant pe durata stagiului de pregătire practică, realizînd evaluarea şi notarea finală a practicantului.

(4) În cazul în care derularea stagiului de pregătire practică nu este conformă cu angajamentele luate de către Partenerul de practică în cadrul prezentului contract, reprezentantul unităţii de învăţământ (organizator de practică) poate decide întreruperea stagiului de pregătire practică ce face obiectul prezentului contract după informarea prealabilă a partenerului de practică şi primirea confirmării de primire a acestei informări. In acest caz, Partenerul de practica nu va fi tinut raspunzator fata de Organizatorul de practica/ Practicant pentru prejudiciile de orice natura pe care acestia le vor avea ca urmare a intreruperii stagiului de practica.

(5) Organizatorul de practică realizează evaluarea capacităţii partenerului de practică din punct de vedere logistic, tehnic, tehnologic şi organizatoric.

(6) Pe perioada de practică, reprezentantul instituţiei de învăţământ urmărește primește informarea partenerului, dacă acesta semnalează eventualele abateri ale practicantului de la conduita din timpul practicii.

**Articolul 4 – Drepturile și obligațiile Partenerului de practică**

(1) Partenerul de practică are obligația de a deține o dotare corespunzătoare - logistică, tehnică şi tehnologică - necesară valorificării cunoştinţelor teoretice primite de practicant în cadrul procesului de instruire, pentru dobândirea competenţelor precizate în Fişa disciplinei.

(2) Partenerul de practică participă la evaluarea competenţelor dobândite de practicant pe durata stagiului de pregătire practică.

(3) Partenerul de practică trebuie să aibă specialişti cu studii medii şi superioare care să coordoneze şi să participe la evaluarea desfăşurării practicii elevilor şi studenţilor și desemnează un tutore pentru stagiul de practică care coordonează activităţile practicantului prevăzute în Fişa disciplinei

(4) Înainte de începerea stagiului de practică, partenerul de practică are obligaţia de a asigura instruirea practicantului cu privire la normele de securitate şi sănătate în muncă şi de apărare împotriva incendiilor, specifice activităţilor pe care le va desfăşura, în conformitate cu legislaţia în vigoare, dar și cu privire la prevederile Legii nr. 53/2003 - Codul muncii, republicată.

(5) Partenerul de practică are obligaţia de a informa practicantul asupra riscurilor profesionale conform legislaţiei în vigoare.

(6) Partenerul de practică desfăşoară programul de activitate astfel încât să permită realizarea activităţii de practică a studenţilor în condiţii normale, fără a se depăşi ora 20,00.

(7) Pe perioada de practică, partenerul de practică urmărește şi înregistrează prezenţa la activitate a practicantului şi semnalează eventualele abateri unităţii sau instituţiei de învăţământ.

(8) Partenerul de practică trebuie să îl ajute pe practicant să îşi urmărească programa analitică/portofoliul de practică, punându-i la dispoziţie mijloacele necesare.

(9) La sfârşitul activităţii de practică, în conformitate cu programa analitică/portofoliul de practică, împreună cu organizatorul de practică, efectuează o evaluare a cunoştinţelor practicantului şi îi acordă un calificativ.

(10) Pe perioada de practică, partenerul de practică îl poate angaja pe practicant, conform legislaţiei în vigoare, pe baza unui contract de muncă pe durată determinată, prin negocierea remuneraţiei.

(11) În cazul angajării pe perioada stagiului de pregătire practică, partenerul de practică se obligă să respecte prevederile legislaţiei muncii, să înştiinţeze organizatorul de practică şi să convină împreună cu acesta cu privire la modalităţile de corelare a programului de lucru cu programul de pregătire al studentului.

(12) Pentru practicanţii angajaţi, partenerul de practică efectuează evaluarea cunoştinţelor, respectând conţinutul programei analitice/portofoliului de practică.

(13) Partenerul de practică poate acorda Practicanţilor bursă privată conform Legii nr. 376/2004 privind bursele private, împreună cu Instrucțiunile de aplicare a legii/2004 emise de Ministerul de Finanțe. Valoarea bursei şi condiţiile de acordare a acesteia sunt stabilite în contractul încheiat de către partenerul de practică şi fiecare practicant în parte, vizat de instituția de învățîmânt, cu respectarea dispozițiilor exprese prevăzute în instrucțiunile emise de Ministerul de Finanțe cu privire la aplicarea dispozițiilor specifice.

**Articolul 5 –** În baza acestui protocol, la începutul stagiului de practică se încheie o Convenţie de practică (ANEXA 1) între Organizatorul de Practică - Facultatea de Mecanică şi Tehnologie din Universitatea Naţională de Ştiinţă şi Tehnologie Politehnica Bucureşti, Centrul Universitar Piteşti, Partenerul de practică şi studentul practicant şi ANEXA 2 - Angajament de confidenţialitate privind prelucrarea datelor cu caracter personal.

**Articolul 6 – Clauze finale:**

(1) Legea aplicabila prezentului protocol este legea romana. Orice neînţelegere va fi soluţionată cu precădere pe cale amiabilă. Atunci când nu este posibil, competenţa de soluţionare revine instantei de judecata

(2) Clauze neuzuale: Partile iau la cunostinta de continutul clauzelor din prezentul contract, considerate ca neuzuale, in conformitate cu prevederile art. 1203 din Codul Civil, şi declară că le acceptă în mod expres, renunţând la orice pretenţii ulterioare în legatură cu acestea

(3) Fac parte integrantă din prezentul contract:

Anexa nr. 1: Convenţie de practică;

Anexa nr. 2: Angajament de confidenţialitate privind prelucrarea datelor cu caracter personal

Prezentul Protocol a fost încheiat la data de ……./……/…….., într-un numar de 2 exemplare, câte unul pentru fiecare parte semnatară.

|  |  |
| --- | --- |
| **Organizator de practică** | **Partener de practică** |
| **UNIVERSITATEA NAŢIONALĂ DE ŞTIINŢĂ ŞI TEHNOLOGIE POLITEHNICA BUCUREŞTI**  **CENTRUL UNIVERSITAR PITEŞTI**  Prorector coordonator,  Conf. dr. ing. Dumitru CHIRLEŞAN  ................................................... | Director,  .............................................................. |
| **DIRECTOR DIRECŢIA JURIDICĂ**  Jurist Elena MATEESCU  ......................................................................... | Aviz juridic  ............................................................... |
| **FACULTATEA DE MECANICĂ ŞI TEHNOLOGIE**  Decan,  Conf.univ.dr. ing. Alin RIZEA  ............................................................... |  |
| Responsabil derulare practică  .............................. |  |
| Data ……………………………. | Data …………………………… |